Riverside Country Estate 4B bied semi-selfsorgverblyf in 'n veilige kompleks in die bekoorlike dorpie Secunda. Die dorp is ideaal vir gaste op soek na 'n ontspannende toevlugsoord en spog met uitstekende mensgemaakte en natuurlike besienswaardighede.
Dié sakpas oopplan-eenheid het slaapplek vir 2 en 'n en suite-badkamer. Die slaapkamer het 2 enkelbeddens en die en suite-badkamer het 'n stort.
Die kombuisie het 'n yskassie, mikrogolfoond,broodrooster, ketel en 'n elektriese braaipan. Daar is ook 'n braai-area en 'n TV met Openview HD.
'n Bespreking by Riverside Country Estate 4B sluit in:
Gaste wat na Riverside Country Estate 4B gekyk het, het ook belangstelling getoon in die volgende lekke plekke: ‘Kappitflou’ en help ander in streek | Netwerk24
‘Kappitflou’ en help ander in streek
Deur Martinette Hay 10 Oktober 2018 06:00
Die Kappitflou-projek van Maluti FM97.1, Kilometers vir Hoop, om geld in te samel vir boere in die streek wat ernstige skade gelei het weens brande wat gewoed het, begin vandag (10/10).
Die omroepers het besluit om hande met AfriForum-jeug te vat en ’n roete deur die streek met motorfietse aan te durf, as bewusmakings- en geldinsamelingsveldtog.
Motorfietsryers sal van vandag tot Vrydag (12/10) sowat 700 km aflê.
Vandag se korter roete strek van Bethlehem na Reitz, Petrus Steyn en Lindley, en dit is om kontak te maak met die boere en ander mense wat deur die brande geraak is.
’n Groter groep motorfietsryers sal Donderdag (11/10) omstreeks 07:00 vanuit Clarens ry en ’n roete volg wat verby Kestell, Harrismith en Warden strek.
Die deelnemers slaap Donderdag in Frankfort oor en ry Vrydag verder via Heilbron, Steynsrus, Rosendal, Ficksburg en Fouriesburg, terug na Bethlehem.
Die gemeenskap kan betrokke raak deur ’n motorfietsryer per kilometer te borg, en ondernemings en individue kan mekaar regstreeks op die lug uitdaag om skenkings te doen.
Ywerige motorfietsryers kan ook met inskryfgeld van R500 aan die roete deelneem.
Kappitflou is ’n veldtog wat in 2017 deur Maluti FM97.1 gestig is om tydens ’n deurnag-uitsaai­marathon geld vir beguns­tigdes in te samel. Hiertydens daag omroepers mense uit om geld vir iets te skenk.
Vanjaar se ander begunstigde van die Kappitflou-projek is dié radiostasie se junior sportster van die jaar, Juwade Karels, ’n gr. 7-leerling aan die Laerskool Jordania, wat in Desember rugby in Ierland gaan speel.
In 2017 was die begunstigdes die plaaslike DBV, Solidariteit se Helpende Hand en die Bethlehem Kinder- en Gesinsorgvereniging.
Verlede jaar is R70 000 vir dié organisasies ingesamel.
Bel Phillip Heymans by 079-493-1710 of Biemba Mielmann by 084-670-5147 vir meer inligting.